

Οί 9 ί(Λΐ 5 ^ 9 ηεοΙ 6γ I 
ΤίίθούοΓΟδ Μουπταρι 
ϋβΐβ: 2011.03.ΜΠ}9:35:35 
ΕΕΤ 

Ρθ35θπ: δίβΙΊΘα ΡϋΡ 
(θΓηΙυΘόόβοΙ) | 

ΙοΜίΐοη: Αϋτβ|5, ΕΙΙίπϊΚο 
Τ γρο9Γ3ίίο 


337 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 40 

15 Μαρτίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
του πρώην Δήμου Στυλίδας (Ν. Φθιώτιδας) για τον 
καθορισμό χώρου για την ανέγερση των εγκατα¬ 
στάσεων του ιδρύματος «Πετρή-Στέγη Γερόντων» 
και καθορισμός όρων και περιορισμών δόμησης. 1 

ΑΠΟΦΑΣΕΙΣ 


Απαγόρευση έκδοσης οικοδομικών αδειών εντός της 
ζώνης διέλευσης της Ιόνιας Οδού από τέλος Πα¬ 
ραχώρησης έως Κακαβιά. 2 

Χαρακτηρισμός του I. Ν. Αγίου Νικολάου Πειραιά, Ν. 
Αττικής, ως μνημείου. 3 


Συμπλήρωση εγκριτικής απόφασης Γενικού Γραμ¬ 
ματέα Περιφέρειας Κεντρικής Μακεδονίας με αρ. 
πρωτ. 5322/28-7-08 «Ολοκληρωμένο Δομικό Σχέ¬ 
διο Χωρικής Ανάπτυξης με την παράλληλη εκ¬ 
πόνηση ενιαίας μελέτης Γενικού Πολεοδομικού 
Σχεδίου Δήμων Αριδαίας και Εξαπλάτανου που 
συνιστούν την περιοχή της Αλμωπίας Ν. Πέλλας» 
(ΦΕΚ 405 ΑΑΠ/12-9-08). 4 


ΔΙ ΑΤΑΓΜΑΤ Α 

(ΐ) 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του πρώ¬ 
ην Δήμου Στυλίδας (Ν. Φθιώτιδας) για τον καθορισμό 
χώρου για την ανέγερση των εγκαταστάσεων του 
ιδρύματος «Πετρή-Στέγη Γ ερόντων» και καθορισμός 
όρων και περιορισμών δόμησης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 της περίπτωσης Δ του άρ¬ 
θρου 29 του ν.2831/2000 «Τροποποίηση των διατάξεων 
του ν. 1577/85 «Γενικός Οικοδομικός Κανονισμός» και 
άλλες πολεοδομικές διατάξεις» (Α'140) και των άρθρων 
114 (παρ.1), 154, 248, 249 και 250 του Κώδικα Βασικής 
Πολεοδομικής Νομοθεσίας που κυρώθηκε με το άρθρο 
μόνο του από 14.7.1999 π.δ/τος (Δ'580), όπως τα άρθρα 


248, 249 και 250 τροποποιήθηκαν και συμπληρώθηκαν 
με τις διατάξεις των άρθρων 5, 6 και 7 αντίστοιχα του 
ν. 2831/2000 (Α' 140). 

2. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τ ις διατάξεις των άρθρων 1 (παρ.2) και 6 του π.δ/τος 
189/5-11-2009 «Καθορισμός και ανακατανομή αρμοδιο¬ 
τήτων των Υπουργείων» (Α' 221). 

5. Την υπ’ αρ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

6. Το υπ’ αρ.7134/2.8.2006 έγγραφο της Δ/νσης Χωρο- 
ταξίας-Περιβάλλοντος της Νομαρχιακής Αυτοδιοίκησης 
Φθιώτιδας. 

7. Το υπ’ αριθμ. 1714/8.5.2006 έγγραφο της ΙΔ' Εφορείας 
Προϊστορικών και Κλασικών Αρχ/των. 

8. Το υπ’ αριθμ. 5551/22.6.2006 πράξη χαρακτηρισμού 
του Δασαρχείου Λαμίας. 

9. Το υπ’ αριθμ. 157853/1440/27.4.2007 έγγραφο της 
Δ/νσης Περιβαλλοντικού Σχεδιασμού. 

10. Το υπ’ αρ.34830/8.9.2008 έγγραφο της Δ/νσης Οικο¬ 
δομικών και Κτιριοδομικών Κανονισμών «Έγκριση μελέ¬ 
της γεωλογικής καταλληλότητας στα πλαίσια τοπικού 
ρυμοτομικού στο γήπεδο του Ιδρύματος «Στέγη Γ ερό¬ 
ντων - Πετρή» της Ιερός Μητροπόλεως Φθιώτιδας». 

11. Το υπ’ αρ. 145041/30.9.2009 έγγραφο της Ειδικής 
Υπηρεσίας Περιβάλλοντος (ΕΥΠΕ) «Περιβαλλοντικός 
Προέλεγχος (άρθρο 5 της 107017/28.8.2006 ΚΥΑ) για 
την υποβολή σε Στρατηγική Περιβαλλοντική εκτίμηση 
(ΣΠΕ) κλπ». 

12. Την υπ’ αρ. 136/2009 γνωμοδότηση του Δημοτικού 
Συμβουλίου Στυλίδας. 

13. Την υπ’ αριθμ. 16/2010 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

14. Το γεγονός ότι από τις κανονιστικές διατάξεις 
του παρόντος διατάγματος δεν προκαλείται δαπάνη 
σε βάρος του κρατικού προϋπολογισμού και του προ¬ 
ϋπολογισμού του οικείου ΟΤΑ. 

15. Τις υπ’ αριθμ.199/2010 και 239/2010 γνωμοδοτή¬ 
σεις του Συμβουλίου της Επικράτειας με πρόταση του 

Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του πρώην 
Δήμου Στυλίδας (Ν. Φθιώτιδας) για τον καθορισμό χώ¬ 
ρου με στοιχεία Α, Β, Γ, Δ, Ε, Ζ, Η, Α για την ανέγερση 
των εγκαταστάσεων του ιδρύματος «Πετρή-Στέγη Γερό- 
ντων» και εγκρίνεται οδός πρόσβασης και πεζόδρομος, 
όπως φαίνεται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 2536/2011 
πράξη του και που αντίτυπο του σε φωτοσμίκρυνση 
δημοσιεύεται με το παρόν π.δ/γμα. 

Άρθρο 2 

Οι όροι και περιορισμοί δόμησης του χώρου που 
εγκρίνεται με το άρθρο 1 του παρόντος είναι οι εξής: 

1. Μέγιστο ποσοστό κάλυψης: δέκα πέντε τοις εκατό 
(15%) της επιφάνειας του χώρου. 

2. Συντελεστής δόμησης: τρία δέκατα (0,3) 


3. Μέγιστο επιτρεπόμενο ύψος των κτιρίων: εννέα μέ¬ 
τρα και ενενήντα εκατοστά του μέτρου (9,90). 

4. Σε περίπτωση κατασκευής στέγης το ύψος της 
ορίζεται σε 1,60μ. 

5. Η ελάχιστη απόσταση των κτιρίων από τα όρια του 
χώρου ορίζεται ως εξής: 

Από την πλευρά Γ,Δ,Ε,Ζ: 8 μέτρα. 

Από τις άλλες πλευρές: 10 μέτρα 

Άρθρο 3 

Η ισχύς του παρόντος π.δ/τος αρχίζει από τη δημοσί¬ 
ευση του στην Εφημερίδα της Κυβερνήσεως. 

Στην Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Φεβρουάριου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθμ. οικ. 587/ΜΣ 670 (2) 

Απαγόρευση έκδοσης οικοδομικών αδειών εντός της 
ζώνης διέλευσης της Ιόνιας Οδού από τέλος Παρα¬ 
χώρησης έως Κακαβιά. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τον Ν. 679/77, τον Ν. 2503/97 και τα Π.Δ. 394/94, 
435/95, 216/97,193/99,145/00, 71/01, 340/02, 353/03, 855/05, 
2-09 και 92/09 με τα οποία συστάθηκε η Ε.Υ.Δ.Ε./Μ.Ε.Δ.Ε. 
και καθορίστηκαν οι αρμοδιότητες της. 

2. Την απόψαση 2876 Πρωθυπουργού (ΦΕΚ 2234/ 
07-10-2009 Τεύχος Δεύτερο) με την οποία μετονομάζε¬ 
ται το Υπουργείο Περιβάλλοντος και Δημοσίων Έργων 
σε Υπουργείο Περιβάλλοντος Ενέργειας και Κλιματικής 
Αλλαγής. 

3. Το ΠΔ. 189/2009 (ΦΕΚ Α'221/05-ΐΙ-2009) με το οποίο με- 
ταφέρεται η Γενική Γραμματεία ΔημοσίωνΈργων ως σύνολο 
αρμοδιοτήτων υπηρεσιών και προσωπικού στο Υπουργείο 
Υποδομών, Μεταφορών και Δικτύων (άρθρο 6 παρ. 2). 

4. Την απόφαση υπ. αριθ. 69139/7766/21-12-2009 (ΦΕΚ Β' 
2514/22-12-2009) «Ανάθεσης αρμοδιοτήτων του Υπουρ¬ 
γού Υποδομών, Μεταφορών και Δικτύων, στους Υφυ¬ 
πουργούς Υποδομών, Μεταφορών και Δικτύων». 

5. Το Π.Δ. 209/1998 «Λήψη μέτρων για την ασφάλεια 
της Υπεραστικής συγκοινωνίας». 

6. Το Ν. 3212/2003 (ΦΕΚ 308Α/31-12-2003) με τον οποίο 
τροποποιήθηκε και συμπληρώθηκε το Π.Δ. 209/1998. 

7. Το ΠΔ. 3155/1955 «Περί κατασκευής και συντήρησης 
των οδών». 

8. Το Β.Δ. της 9/8/1955 «Περί καθορισμού των Εθνι¬ 
κών Οδών κατά τις διατάξεις του Ν. 3155/1955 και την 
Γ. 25871/9-7-1963 απόφαση Υπουργού ΔημοσίωνΈργων 
«Περί αριθμήσεως των Εθνικών Οδών». 

9. Το Β.Δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κείμενων εκτός εγκεκριμένων σχεδίων πόλε- 
ως και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε σήμερα. 

10. Τον 653/1977 «Περί υποχρεώσεως των παρόδιων ιδι¬ 
οκτητών για τη διάνοιξη Εθνικών Οδών κλπ.» όπως τρο¬ 
ποποιήθηκε και συμπληρώθηκε μέχρι σήμερα και τον Ν. δ 
929/1979 «Περί εκτελέσεως του άρθρου 1 του ν. 653/1977». 

Και αφού είδαμε: 

1. Την Αναγνωριστική Μελέτη Οδοποιίας, Γεωλογική 
Αναγνώριση, Μελέτη Σκοπιμότητας του Οδικού τμή¬ 
ματος Ιωάννινα - Κακαβιά στα πλαίσια της μελέτης 
«Μελέτη σκοπιμότητας και προκαταρκτικές μελέτες 
του οδικού άξονα Ιωάννινα - Ελληνοαλβανικά Σύνορα 
(Κακαβιά) που εγκρίθηκε με την Ε.Υ.Δ.Ε./Μ.Ε.Δ.Ε./1016/ΜΣ 
610/24-08-1999 απόφαση. 

2. Την 14111/2524/28-05-1999 Υ.ΠΕ.ΧΩ.Δ.Ε./Γεν. Δ/νση 
Περιβάλλοντος, με την οποία εγκρίθηκε η προέγκρι¬ 
ση χωροθέτησης των έργων Ε.Ο. Δυτικού Άξονα (Ιόνια 
Οδός) Τμήμα: Γιάννενα - Κακαβιά (Χ.Θ. 7+180 έως Χ.θ. 
42+000 και από Χ.Θ. 47+000 έως Χ.Θ. 66+500). 

3. Την Αναγνωριστική Μελέτη Α/Κ Ιωαννίνων (Εγνατί- 
ας) έως Α/Κ Ελεούσας - Φανερωμένης που εγκρίθηκε 
με την Ε.Υ.Δ.Ε./Μ.Ε.Δ.Ε./1937/ΜΣ 670/06-10-2006 απόφαση 
(γνωμοδότηση Μ119/28-09-2006 - Συνεδρία 22 - Πράξη79 
του Συμβουλίου ΔημοσίωνΈργων - Τμήμα Μελετών). 


4. Την προμελέτη Περιβαλλοντικών Επιπτώσεων τμή¬ 
ματος Α/Κ Ιωαννίνων (Εγνατίας) έως Α/Κ Ελεούσας - Φα¬ 
νερωμένης, σύμφωνα με την υπ. αρ. 104697/20-09-2006 
θετική γνωμοδότηση της Ε.Υ.ΠΕ. 

5. Την έγκριση της προωθημένης μελέτης αναγνώρι¬ 
σης οδών και την προκαταρκτική κόμβων με την Ε.Υ.Δ.Ε./ 
Μ.Ε.Δ.Ε./163/ΜΣ 670/01-04-2008 απόφαση. 

6. Την έγκριση της τοπογραφικής αποτύπωσης με την 
Ε.Υ.Δ.Ε./Μ.Ε.Δ.Ε./οικ. 685/ΜΣ 670/ 04-04-2008 απόφαση. 

7. Την Ε.Υ.Δ.Ε./Μ.Ε.Δ.Ε./639/ΜΣ 670/30-12-08 απόφαση 
Υ.ΠΕ.ΧΩ.ΔΈ, με την οποία εγκρίθηκαν η Προμελέτη οδι¬ 
κών έργων (προμελέτη οδών και κόμβων και προμελέτες 
ισόπεδων κόμβων στο υποτμήμα Καλπάκι - Κακκαβιά) 
και η Προκαταρκτική Επεξεργασία Τεχνικών Έργων. 

8. Την με αρ. πρωτ. Ε.Υ.ΠΕ./οικ. 145059/30-09-2009 
Κ.Υ.Α. ΠΕ.ΧΩ.Δ.Ε. - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙ¬ 
ΜΩΝ - ΠΟΛΙΤΙΣΜΟΥ που αφορά την έγκριση των Περι¬ 
βαλλοντικών Ορων για την κατασκευή και λειτουργία 
του έργου «Ιόνια Οδός : Τέλος Παραχώρησης - Κακαβιά, 
Τμήμα από Τέλος Παραχώρησης (Χ.Θ. 4+380 Α/Κ Εγνα- 
τίας Οδού) έως Α/Κ Καλπακίου (Χ.Θ. 51+227)» Νομού 
Ιωαννίνων. 

9. Την Ε.Υ.Δ.Ε./Μ.Ε,Δ.Ε./2882/ΜΣ 670/19-11-09 απόφαση 
Υ.ΥΠΟ.ΜΕ.ΔΙ., με την οποία εγκρίθηκε η Μ.Π.Ε. της εν 
λόγω μελέτης. 

10. Την Ε.Υ.Δ.Ε./Μ.Ε.Δ.Ε./3656/ΜΣ 670/11-06-2010 απόφα¬ 
ση, με την οποία εγκρίθηκε η προμελέτη τεχνικών έργων 
(με τις οριστικές γεωτεχνικές μελέτες θεμελίωσης τους) 
της εν λόγω μελέτης. 

11. Την Ε.Υ.Δ.Ε./Μ.Ε.Δ.Ε./1617/ΜΣ 670/06-08-2010 από¬ 
φαση, με την οποία εγκρίθηκε η Οριστική Μελέτη Οδι¬ 
κών Έργων - Συγκοινωνιακών Έργων, Οριστική Μελέτη 
Υδραυλικών Μελετών ΣυγκοινωνιακώνΈργων και η Με¬ 
λέτη ΣΑΥ- ΦΑΥ. 

12. Τις με αριθμ. πρωτ. α) Δ12/41443/29-11-2010, β) 
Δ12/0/41814/13-12-2010, γ) Δ12/Ο/41815/13-12-2010, δ) 
Δ12/41737/10-12-10 αποφάσεις, από την αρμόδια Υπηρε¬ 
σία Δ12/Υ.ΥΠΟ.ΜΕ.ΔΙ., έγκρισης του συνόλου του κτη¬ 
ματολογίου της εν λόγω μελέτης. 

Και επειδή: 

1. Δεν έχει υλοποιηθεί η κατασκευή του υπόψη τμή¬ 
ματος. 

2. Πρέπει να προστατευθεί η ζώνη διέλευσης του 
συγκεκριμένου οδικού άξονα βάσει του Π.Δ. 209/1998, 
άρθρο 3 για μια τετραετία (4): 

α) Με απαγόρευση έκδοσης οικοδομικών αδειών και 
αναστολή οικοδομικών εργασιών για ανέγερση κτισμά- 
των και εκτέλεση οικοδομικών αδειών μέσα σε αυτή. 

β) Με την τήρηση των ελάχιστων αποστάσεων κτηρί¬ 
ων, όπως καθορίζονται στο άρθρο 2 του Π.Δ. 209/1998, 
αποφασίζουμε: 

Εγκρίνουμε την εφαρμογή για μία τετραετία της 
απαγόρευσης έκδοσης οικοδομικών αδειών στη ζώνη 
διέλευσης της οδού, όπως καθορίζει το άρθρο 3 του 
π.δ. 209/1998 για την εγκεκριμένη μελέτη οδοποιίας του 
έργου «Μελέτη τμήματος Ιόνιας Οδού από τέλος Παρα¬ 
χώρησης έως Κακαβιά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2011 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

Αριθμ. ΥΠΠΟΤ/ΓΔΑΠΚ/ΑΡΧ/Β1/Φ26/19487/694 (3) 

Χαρακτηρισμός του I. Ν. Αγίου Νικολάου Πειραιά, 

Ν. Αττικής, ως μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Το Π.Δ. 63/2005 (ΦΕΚ 98/Α/22-4-05) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Το Π.Δ. 186/2009 (ΦΕΚ 213/Α/7-10-2009) «Συγχώνευση 
των Υπουργείων Πολιτισμού και Τουριστικής Ανάπτυξης». 

3. Το Π.Δ. 187/2009 (ΦΕΚ 214/Α/7-10-2009) «Διορισμός 
Υπουργών και Υφυπουργών». 

4. Την Κ.Υ.Α. ΥΠΠΟ/ΓΝΟΣ/49610/28-11-90 (ΦΕΚ 743/ 
Β/29-11-90) «Εξαίρεση από τον περιορισμό των τριών 
υπογραφών». 

5. Το Π.Δ. 191/2003 (ΦΕΚ 146/Α/13-6-2003) «Οργανισμός 
Υπουργείου Πολιτισμού». 

6. Τις διατάξεις του Ν. 3028/2002 (ΦΕΚ 153/Α/28-6-2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς» ιδίως του άρθρου 6 αυτού. 

7. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων, όπως διατυπώθηκε στην υπ’ 
αριθμ. 26/9-12-2010 συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Νικολάου Πειραιά, 
Νομού Αττικής, ως μνημείο, δεδομένου ότι πρόκειται για 
αξιόλογο δείγμα αρχιτεκτονικής της περιόδου του δεύτε¬ 
ρου μισού του 19ου αι. στα πρότυπα του νεοκλασικισμού. 

Ο εν λόγω ναός βρίσκεται σε περίοπτη θέση, στην 
ομώνυμη πλατεία, μεταξύ των οδών Αγίου Νικολάου και 
Ακτής Μιαούλη. Στη θέση του υπήρχαν δύο προηγού¬ 
μενοι ναοί, ο πρώτος κτίστηκε το 1839 και ο δεύτερος 
το 1852. 

Ο ναός στη σημερινή του μορφή σχεδιάστηκε από 
τον Ιωάννη Λαζαρίμου, θεμελιώθηκε το 1879 και ολο¬ 
κληρώθηκε το 1902 με τη συμβολή και του αρχιτέκτονα 
Παναγιώτη Ζιζηλά. Ανήκει στον τύπο των σταυροειδών 
εγγεγραμμένων τετρακιόνιων ναών και η μορφή του 
ακολουθεί τα πρότυπα του νεοκλασικισμού, με ιδιαίτερο 
χαρακτηριστικό του τα τρία μνημειώδη πρόπυλα στη 
δυτική, τη βόρεια και τη νότια όψη, που παραπέμπουν 
στον τύπο του κορινθιακού ναΐσκου. 

Η παρούσα απόφαση, η οποία δεν προκαλεί δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 
-♦- 

Αριθμ. οικ.1235 (4) 

Συμπλήρωση εγκριτικής απόφασης Γενικού Γραμμα¬ 
τέα Περιφέρειας Κεντρικής Μακεδονίας με αρ. πρωτ. 
5322/28-7-08 «Ολοκληρωμένο Δομικό Σχέδιο Χωρικής 
Ανάπτυξης με την παράλληλη εκπόνηση ενιαίας με¬ 
λέτης Γ ενικού Πολεοδομικού Σχεδίου Δήμων Αριδαί¬ 
ας και Εξαπλάτανου που συνιστούν την περιοχή της 
Αλμωπίας Ν. Πέλλας» (ΦΕΚ 405 ΑΑΠ/12-9-08). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (ΦΕΚ 87 Α77.6.2010). 


2. Το π.δ. 142/2010 «Οργανισμός της Αποκεντρωμένης Δι¬ 
οίκησης Μακεδονίας - Θράκης» (ΦΕΚ 235Α727.12.2010). 

3. Τις διατάξεις του Ν. 2503/1997 «Διοίκηση, Στελέχωση 
Περιφέρειας, Θέματα ΟΤΑ κ.λπ.» (ΦΕΚ 107 Α'). 

4. Τις διατάξεις του Ν. 3889/2010 «Χρηματοδότηση Πε¬ 
ριβαλλοντικών Παρεμβάσεων, Πράσινο Ταμείο, Κύρωση 
Δασικών Χαρτών και άλλες διατάξεις» και ιδιαίτερα το 
άρθρο 30 «Λοιπές διατάξεις αρμοδιότητας Υπουργείου 
Περιβάλλοντος, Ενέργειας και Κλιματικής Αλλαγής», 
παράγραφος 3β «Επιτρέπεται... για λόγους άρτιας χω¬ 
ρικής, πολεοδομικής οργάνωσης και κοινωνικοοικονομι¬ 
κής ανάπτυξης των νέων δήμων, ήδη εγκεκριμένα ΓΠΣ 
ή ΣΧΟΟΑΠ σε εδαφικά τμήματα του νέου Δήμου που 
συγκροτήθηκε με το Ν. 3652/2010 να τροποποιούνται 
λη αναθεωρούνται κατά τις κείμενες διατάξεις....» (ΦΕΚ 
182 Α'). 

5. Τις διατάξεις των άρθρων 4 και 5 του Ν.2508/1997 
«Βιώσιμη Οικιστική Ανάπτυξη των πόλεων και οικισμών 
της χώρας και άλλες διατάξεις» (ΦΕΚ 124 Α'). 

6. Τις διατάξεις του Ν. 2742/1999 «Χωροταξικός Σχε- 
διασμός και Αειφόρος Ανάπτυξη και άλλες διατάξεις» 
(ΦΕΚ 207 Α'). 

7. Τις διατάξεις του Ν. 1650/1986 για την Προστασία 
του Περιβάλλοντος. 

8. Τις διατάξεις της με αρ.6876/4871/08 απόφασης 
της Βουλής των Ελλήνων «Γενικού Πλαισίου Χωροταξι¬ 
κού Σχεδιασμού και Αειφόρου Ανάπτυξης» και ιδιαίτε¬ 
ρα το άρθρο 7 παρ. Α. Αγροτικός τομέας (ΦΕΚ 128Α7 
3-7-2008). 

9. Τις διατάξεις της με αρ. 674/2004 απόφασης της 
Υπουργού ΠΕ.ΧΩ.Δ.Ε. «Εγκριση Περιφερειακού Πλαισί¬ 
ου Χωροταξικού Σχεδιασμού και Αειφόρου Ανάπτυξης 
Περιφέρειας Κεντρικής Μακεδονίας» και ιδιαίτερα το 
άρθρο 3, παρ.2.2.3.1. Αγροτικές δραστηριότητες (ΦΕΚ 
218Β76-2-2004). 

10. Την με αρ. 9572/1845 Απόφαση του Υπουργού ΠΕ.ΧΩ. 
ΔΈ. «Καθορισμού Τεχνικών Προδιαγραφών Εκπόνησης 
Μελετών ΓΠΣ/ΣΧΟΟΑΠ και Αμοιβές Μηχανικών» (ΦΕΚ 
209/Δ'/7-4-2000). 

11. Την με αρ. 10788/2004 Απόφαση της Υπουργού 
ΠΕ.ΧΩ.Δ.Ε. περί «Εγκρίσεως πολεοδομικών σταθερο- 
τύπων (εΐαπάαιχίε) και ανώτατα όρια πυκνοτήτων που 
εφαρμόζονται κατά την εκπόνηση των Γ ενικών Πολεο¬ 
δομικών Σχεδίων, των Σχεδίων Χωρικής και Οικιστικής 
Οργάνωσης Ανοικτής Πόλης και των Πολεοδομικών 
Μελετών» (ΦΕΚ 285/Δ75-3-2004). 

12. Τις διατάξεις της ΚΥΑ 266355/11-2-09 των Υπουργών 
Οικονομίας και Οικονομικών και Αγροτικής Ανάπτυξης 
και Τροφίμων περί «Συμπληρωματικά Μέτρα για την 
εφαρμογή του καν(ΕΚ) 1234/07 του Συμβουλίου όπως 
αυτός τροποποιήθηκε από τον καν(ΕΚ) 361/08, σχετικά 
με την Εθνική Στρατηγική για βιώσιμα επιχειρησιακά 
προγράμματα στον τομέα των οπωροκηπευτικών» όπως 
τροποποιήθηκε και ισχύει. (ΦΕΚ 594Β/1-4-09). 

13. Το με αρ.πρωτ.909/28-9-2010 (αρ.πρωτ. ΔΙΠΕΧΩ/ 
ΠΚΜ 11679/5-10-2010) έγγραφο του Τμήματος Πολεο¬ 
δομίας Αριδαίας της Δ/νσης Πολεοδομικού Σχεδιασμού 
- Οικισμού και Χωροταξίας Ν. Α Πέλλας. 

14. Το με αρ.πρωτ. ΤΔΦΠ 141879/3334/26-11-10 (αρ.πρωτ. 
ΔΙΠΕΧΩ 13899/29-11-10) έγγραφο του Τμήματος Διαχεί¬ 
ρισης Φυσικού Περιβάλλοντος της Δ/νσης Περιβαλλο¬ 
ντικού Σχεδιασμού του ΥΠΕΚΑ. 

15. Η με αρ. 170/2010 απόφαση του Δήμου Εξαπλα- 
τάνου. 

16. Την από 30-11-2010 Εισήγηση του Τμήματος Πολε- 
οδομικού Σχεδιασμού και Εφαρμογών της ΔΙΠΕΧΩ/ΠΚΜ 
προς το Περιφερειακό Σ.Χ.Ο.Π. 

17. Την θετική γνωμοδότηση στην από 1-12-2010 Συνε¬ 
δρία 13η, Πράξη 111η του ΣΧΟΠ Περιφέρειας Κεντρικής 
Μακεδονίας. 

18. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού και τον προϋπολογισμό του 
οικείου ΟΤΑ, αποφασίζουμε: 

Την συμπλήρωση της εγκριτικής απόφασης Γενικού 
Γραμματέα Περιφέρειας Κεντρικής Μακεδονίας με αρ. 
πρωτ. 5322/28-7-08 «Ολοκληρωμένο Δομικό Σχέδιο Χω¬ 
ρικής Ανάπτυξης με την παράλληλη εκπόνηση ενιαίας 
μελέτης Γενικού Πολεοδομικού Σχεδίου Δήμων Αριδαίας 
και Εξαπλάτανου που συνιστούν την περιοχή της Αλμω- 
πίας Ν. Πέλλας» (ΦΕΚ 405 ΑΑΠ/12-9-08) όπως αναλύεται 
παρακάτω: 

Στο κεφάλαιο 2: «Οργάνωση των Χρήσεων Γης και 
Προστασίας του Περιβάλλοντος» στην παράγραφο 2δ: 
«Περιοχές Ειδικής Προστασίας (ΠΕΠ)» στο εδάφιο ΠΕΠ 


Αίϋ: «Επιλεγμένες ζώνες εγκατάστασης κτηνοτροφικών 
μονάδων μικρού μεγέθους» στις επιτρεπόμενες χρήσεις 
συμπληρώνεται: 

- Επιτρέπεται η χωροθέτηση μεταποιητικών δραστη¬ 
ριοτήτων πρώτης επεξεργασίας τοπικά παραγόμενων 
προϊόντων του πρωτογενή τομέα (συσκευαστήρια, δια- 
λογητήρια, ψυγεία κ.λπ.), χαμηλής όχλησης, ενταγμένων 
ή με δυνατότητα ένταξης σε προγράμματα χρηματο¬ 
δοτούμενα από κοινοτικούς πόρους και μετά από τη 
σύμφωνη γνώμη της αρμόδιας για τις προστατευόμενες 
περιοχές του Δικτύου Φύση 2000 υπηρεσίας. 

Κατά τα λοιπά ισχύουν οι ρυθμίσεις της παραπάνω 
απόφασης του Γ ενικού Γ ραμματέα Περιφέρειας Κεντρι¬ 
κής Μακεδονίας. 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Φεβρουάριου 2011 

Ο Γενικός Γραμματέας Αποκεντρωμένης Διοίκησης 
ΘΥΜΙΟΣ ΣΩΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 1 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΐΌηη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό 
Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επι- 
στρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών 
και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγ¬ 
γελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογί¬ 
ζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρίζονται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.βί.9ΐ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐ1ρ://νννννν·6ΐ.(]Γ - ί-ιτίίΐΙ: »Εί)ΐη35ΐ?ι·.θί@6ΐ.ίκ 









































